Commercialisation of religion - NG Kerk Reaksie - Magalieskruin gemeenskap
Posted by Louis Lemmer on January 30, 2017 at 11:59
Teen die einde van 2015 ontvang die CRL klagtes met betrekking tot 'n pastoor wat mense laat petrol drink en rotte eet. Vandag haal die Doom-profeet weer die voorblaaie. In plaas daarvan om net die betrokke klagtes te ondersoek, loods die kommissie ’n volskaalse ondersoek na die "kommersialisering" van godsdiens en misbruik van mense se geloof.
In Oktober 2016 maak die CRL hul bevindinge en aanbevelings bekend. 'n Voorlopige verslag word vrygestel en godsdienstige instellings word drie weke gegee om kommentaar te lewer (tot Vrydag 18 November 2016). In teenstelling met in die media berig is, was daar kommer onder godsdiensleiers by die vergadering in Oktober 2016.
Wat voorgestel word, is 'n ernstige bedreiging vir die vryheid van godsdiens en die vryheid van assosiasie. In baie opsigte druis dit in teen dit waartoe geloofsgemeenskappe reeds ingestem het met die ondertekening van die Suid-Afrikaanse Handves van Godsdiensregte en -vryhede in Oktober 2010 deur die hoofstroomkerke en godsdienstige groepe.